Diari Oficial de la Generalitat Valenciana


Sumari del DOGV 6062, del 22-07-2009 (2009/8634)

RESOLUCIÓ de 17 de juliol de 2009, de la Direcció General d'Administració Autonòmica, per la qual es convoca el concurs de mèrits número 59/2009, per a la provisió de dos llocs de treball de naturalesa funcionarial, sector administració especial, grup A/B, cap de Secció de Documentació Bibliotecària i cap de Secció del Llibre, a la Conselleria de Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6062

Data del DOGV
:   22-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/8634


Data del document
:   17-07-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 17 de juliol de 2009, de la Direcció General d'Administració Autonòmica, per la qual es convoca el concurs de mèrits número 59/2009, per a la provisió de dos llocs de treball de naturalesa funcionarial, sector administració especial, grup A/B, cap de Secció de Documentació Bibliotecària i cap de Secció del Llibre, a la Conselleria de Cultura i Esport. [2009/8634]  
Vist que es troben vacants els llocs de treball números 13223, cap de Secció de Documentació Bibliotecària i, el 15481, cap de Secció del Llibre, de naturalesa funcionarial, sector administració especial, grup A/B, facultatiu d'arxius i biblioteques/ajudant arxius i biblioteques, a la Conselleria de Cultura i Esport, de provisió per concurs, i inclosos en les relacions de llocs de treball vigents, aprovades per Resolució d'aquesta Direcció General de 8 de maig de 2008 (DOCV número 5761, de 13 de maig de 2008), es convoca concurs per a la seua provisió ordinària i amb caràcter de destinació definitiva, entre funcionaris que reunisquen els requisits exigits i obtinguen la puntuació necessària.  
La present resolució es dicta de conformitat amb el que disposa l'article 20 i concordants del Text Refós de la vigent Llei de la Funció Pública Valenciana; amb els articles 19 a 25 del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, i en l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.  
En virtut d'això, fent ús de les facultats que li confereix l'apartat 3 de l'article 18 del Reglament aprovat, pel ja indicat Decret 33/1999, aquesta Direcció General, fent ús de les competències que li atribueix l'article 13 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:  
Primer  
D'acord amb el que preveu l'article 20.1.a del Text Refós de la Llei de la Funció Pública Valenciana, es convoca concurs per a la provisió dels llocs de treball números 13618, cap de Secció de Documentació Bibliotecària, i el 15623, cap de Secció del Llibre, de naturalesa funcionarial, sector administració especial, grup A/B, facultatiu arxius i biblioteques/ajudant arxius i biblioteques, que es relacionen en la base tercera d'aquesta resolució. El dit concurs es desenrotllarà d'acord amb les bases següents:   
Primera. Participants  
1r. Els qui concursen han d'estar en possessió dels requisits exigits en la classificació del lloc de treball que es convoca i mantindre'ls durant tot el procés, fins al dia de la presa de possessió. La participació en el Concurs pot tindre caràcter voluntari o forçós:  
A) Poden participar amb caràcter voluntari:  
Els funcionaris de carrera de l'administració del Consell, sector administració especial, grup A, facultatiu d'arxius i biblioteques, i grup B, ajudant d'arxius i biblioteques.   
El personal amb destinació definitiva haurà d'haver romàs un mínim de dos anys al seu lloc de treball, llevat dels supòsits assenyalats en l'apartat 6 de l'article 20, de la Llei de Funció Pública Valenciana.  
El personal en excedència voluntària, per interés particular, haurà d'haver romàs un mínim de dos anys en tal situació, d'acord amb el que disposa l'apartat B.1) de l'article 37, de la Llei de Funció Pública Valenciana.  
B) Participaran amb caràcter forçós:  
1) Els funcionaris de carrera del sector administració especial, grup A, facultatiu d'arxius i biblioteques, i grup B, ajudant arxius i biblioteques, en situació d'excedència forçosa, així com els suspensos que hagen complit el període de suspensió.  
2) Si fa al cas, el funcionari de carrera de l'administració del Consell, adscrit amb destinació provisional als llocs convocats en aquesta resolució. En el cas que no obtinga el lloc, i es proveïsca en el Concurs, quedarà sense destinació i a disposició de la Subsecretaria de la Conselleria, conforme a l'article 52.2 de la Llei de la Funció Pública Valenciana.  
2n. Tot el personal a què fa referència l'anterior apartat B.1), que no prenga part en el present Concurs, serà declarat en la situació d'excedència voluntària.  
Segona. Presentació de sol·licituds  
Els concursants presentaran la seua sol·licitud de participació en aquesta convocatòria, d'acord amb el model que es facilitarà en les oficines públiques indicades en l'annex de la present Resolució. Així mateix, presentaran el model de sol·licitud de destinació.  
Les sol·licituds es presentaran en el termini de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Comunitat Valenciana, en el registre de la Conselleria de Justícia i Administracions Públiques, en els corresponents registres dels serveis centrals i territorials de les distintes conselleries o en altres oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud de participació s'adjuntarà documentació, degudament acarada i justificativa dels mèrits que s'al·leguen, si no consten ja en el Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en el dit registre i que hagen d'avaluar-se d'acord amb la convocatòria, sense necessitat d'aportar els documents corresponents. A fi de facilitar la gestió del procediment, la documentació que s'aporte haurà de presentar-se en el mateix orde en què vénen relacionats els apartats del barem indicat en la base quarta.  
Així mateix, dins del termini de presentació de sol·licituds, s'adjuntarà una memòria, el contingut de la qual haurà d'adaptar-se al que disposa l'article 6.d, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base quarta d'aquesta Convocatòria. La no presentació de la memòria, en el termini indicat, suposarà l'exclusió del participant.  
Tercera. Llocs de treball a sol·licitar  
1. Lloc de treball: 13929, cap de Secció de Documentació Bibliotecària.  
Conselleria: Cultura i Esport.  
Centre de destinació: Direcció General del Llibre, Arxius i Biblioteques.  
Localitat lloc: València.  
Naturalesa: funcionarial.  
Sector: especial.  
Requisits:  
- Grup A o B  
- Ajudant d'arxius i biblioteques  
- Facultatiu/a d'arxius i biblioteques  
Complement de destinació: nivell 24.  
Complement específic: E042.  
Forma de provisió: concurs.  
Funcions:   
- Redacció de convocatòries de beques per a la informació específica en matèria de biblioteques, així com d'ajudes o subvencions per a biblioteques.  
- Inspecció i/o assessorament de biblioteques especialitzades i d'investigació.  
- Organització i/o proposta als departaments i institucions adequats, de cursos, jornades, etc... de formació a bibliotecaris.  
- Creació i desenrotllament d'una biblioteca especialitzada en temes biblioteconòmics.  
2. Lloc de treball: 15845, cap de Secció del Llibre.  
Conselleria: Cultura i Esport.  
Centre de destinació: Direcció General del Llibre, Arxius i Biblioteques.  
Localitat lloc: València.  
Naturalesa: funcionarial.  
Sector: especial.  
Requisits:  
- Grup A o B  
- Ajudant d'arxius i biblioteques  
- Facultatiu/a d'arxius i biblioteques  
Complement de destinació: nivell 24.  
Complement específic: E042.  
Forma de provisió: concurs.  
Funcions:   
- Elaboració d'estudis i publicacions sobre la problemàtica i incidències del sector del llibre valencià (edició i comerç del llibre, estimacions de la producció editorial, accions per al foment de la lectura).  
- Promoció i elaboració del contingut d'exposicions bibliogràfiques i de materials relacionats amb el llibre i les biblioteques, així com l'execució de les mateixes.  
- Coordinació amb editors, distribuïdors i llibrers en salons i fires del llibre, trobades d'escriptors, campanya de promoció de la lectura.  
- Valorar i informar els projectes entorn del llibre presentats en els concursos de subvenció (obres literàries, projectes d'edició, etc.).  
- Valorar i informar els projectes entorn del llibre presentats en els concursos de subvenció (obres literàries, projectes d'edició, etc.).  
- Gestió dels premis i guardons que convoca la Generalitat, entorn de la creació literària i producció editorial.   
- Redacció de convocatòries sobre ajudes als diversos sectors del món del llibre.   
Quarta. Barem de mèrits  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, l'avaluació dels mèrits dels concursants es realitzarà d'acord amb el que s'estableix en la present base:  
A) Antiguitat i grau:  
1) Antiguitat: es valorarà a raó de 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'administració Pública.  
2) Grau: el grau personal consolidat pels aspirants es valorarà en la forma següent:  
a) Grau consolidat inferior al del lloc sol·licitat: 1 punt.  
b) Grau consolidat igual o superior al del lloc sol·licitat: 2 punts.  
La puntuació màxima possible a obtindre en el present apartat A serà, en conseqüència, d'11 punts.  
B) Formació:  
1) Titulació acadèmica:   
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, excloent-ne el que cal per a l'accés al lloc: 1,5 punts per títol, fins a un màxim de 3 punts. Només es puntuarà el títol o títols de major nivell, entenent-se compreses en el mateix aquelles altres titulacions necessàriament prèvies per a l'obtenció del nivell superior. En el cas que el lloc es trobe adscrit a dos grups de titulació, es considera com exigida la titulació corresponent al grup superior.  
2) Cursos de formació i perfeccionament:   
Es valoraran els cursos de formació i perfeccionament de duració igual o superior a 15 hores, que hagen estat cursats o impartits per l'interessat i que hagen estat convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:  
a) De 100 o més hores: 2,00 punts.  
b) De 75 o més hores: 1,50 punts.  
c) De 50 o més hores: 1,00 punts.  
d) De 25 o més hores: 0,50 punts.  
e) De 15 o més hores: 0,20 punts.  
En cap cas es puntuaran en el present subapartat, ni en l'anterior, els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
En el supòsit de cursos impartits, aquests es valoraran per una sola vegada, no sent susceptibles de ser valorades successives edicions d'un mateix curs.  
3) Valencià:   
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià i d'acord amb l'escala següent:  
a) Coneixement oral: 0,75 punts.  
b) Grau elemental: 1 punt.  
c) Grau mitjà: 2 punts.  
d) Grau superior: 3 punts.  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, valorant-se exclusivament, en aquest últim cas, la possessió de major nivell del requerit, a raó d'un punt per cada nivell que excedisca de l'exigit en la classificació.  
4) Idiomes comunitaris:   
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja estat objecte de valoració per l'apartat de Formació.  
La puntuació màxima possible, a obtindre en el present apartat B, serà, en conseqüència, d'11 punts.  
C) Mèrits específics:   
1) Cursos: es valoraran els cursos de formació impartits per universitats, col·legis professionals i centres públics de formació d'empleats públics, en matèries relacionades amb les funcions de caràcter tècnic dels llocs convocats, que van determinar la seua classificació en el sector d'administració especial, segons estableix l'article 16, punt 3, de la Llei de la Funció Pública Valenciana, i d'acord amb l'escala següent:  
a) De 50 o més hores: 1,50 punts.  
b) De 25 o més hores: 0,75 punts.  
c) De 15 o més hores: 0,50 punts.  
En cap cas es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.   
La puntuació màxima possible a obtindre en aquest apartat serà de 3 punts.  
2) Experiència: l'experiència com a funcionari de carrera en l'exercici de llocs de treball del mateix grup, naturalesa i sector, amb funcions iguals o semblants, o amb nivells de responsabilitat iguals o superiors al del lloc a què es concursa, es valorarà a raó de 0,10 punts per mes complet, fins a un màxim de 3 punts.  
Només als efectes del que disposa aquest apartat, s'entendrà que el personal participant i tots els llocs de treball, la naturalesa dels quals s'haja vist modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.  
La puntuació màxima possible en el present apartat C) serà, en conseqüència, de 6 punts.  
D) Entrevista:  
L'entrevista tindrà caràcter preceptiu i la no presència del participant en aquesta suposarà la seua exclusió. Versarà sobre el contingut d'una memòria elaborada d'acord amb allò que s'ha indicat en l'article 6.d de l'Orde, de 20 de gener de 2000, per la qual s'aproven els barems generals d'aplicació als concursos de mèrits, l'extensió màxima de la qual no podrà excedir els 15 folis.  
Les funcions assignades als llocs de treball, d'acord amb la seua classificació, s'arrepleguen en la base tercera d'aquesta resolució.  
La puntuació màxima per aquest apartat serà de 3 punts.  
2n. La puntuació màxima possible, a obtindre per tots els apartats, serà de 31 punts.  
3r. En cas d'empat, s'adjudicarà el lloc al concursant que haja obtingut major puntuació en l'apartat de formació; si la dita puntuació fóra també igual, es considerarà l'obtinguda per antiguitat i grau, i, finalment, els mèrits específics. De persistir l'empat, s'adjudicarà per sorteig.  
Cinquena. Puntuació mínima  
Per a obtindre l'adjudicació del lloc caldrà aconseguir un mínim de 6 punts.  
Sisena. Valoració de mèrits  
Únicament es tindran en compte els mèrits al·legats, obtinguts i acreditats abans de finalitzar el termini de presentació de sol·licituds per a participar en aquest Concurs.  
Els mèrits es valoraran per una Comissió de Valoració, la composició de la qual s'indica en l'apartat segon de la present Resolució.  
Setena. Adjudicació de destinacions  
L'adjudicació de destinació es farà segons l'orde de la puntuació que s'haguera obtingut, per aplicació del barem assenyalat en la base quarta.  
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del Concurs, mitjançant la seua publicació al tauler d'anuncis dels serveis centrals de la Conselleria de Justícia i Administracions Públiques, carrer Miquelet número 5, de València, i als taulers d'anuncis de les direccions territorials de la dita Conselleria a Alacant (Rambla Méndez Núñez núm. 41, Torre Generalitat) i a Castelló (Carrer Major núm. 78). En l'anunci corresponent es concedirà un termini de 10 dies hàbils, comptadors des de l'endemà de la seua exposició, perquè les persones interessades puguen al·legar i, si fa al cas, justificar el que estimen pertinent davant de la comissió de valoració.  
Així mateix, i als mers efectes informatius, s'inserirà en la pàgina web de la Generalitat (www.gva.es), opció PROP, Ocupació Pública.  
Una vegada redactada per la comissió de valoració la proposta de resolució, amb les al·legacions i justificacions presentades, tant si hagueren estat estimades com desestimades, serà elevada a la Direcció General d'Administració Autonòmica per a la seua publicació en el DOCV, i dita publicació servirà de notificació als interessats.   
Vuitena. Resolució del Concurs  
El present concurs serà resolt per la Direcció General d'Administració Autonòmica, de la Conselleria de Justícia i Administracions Públiques, en un termini no superior a sis mesos, comptados des de l'endemà d'aquell en què finalitze el termini de presentació de sol·licituds de participació.  
Novena. Desistiment i renúncia  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del Concurs.  
2) Renúncia: no produirà cap efecte la renúncia del destinació adjudicada en aquest concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren un altre destinació per resolució d'una altra convocatòria concurrent, tant de concurs com de lliure designació, i en aqueix cas podran optar per una de les destinacions adjudicades, per mitjà d'un escrit dirigit a la Direcció General d'Administració Autonòmica, entenent que renúncia a la resta de llocs adjudicats en les distintes convocatòries.  
A aquests efectes, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.  
Deu. Cessament i presa de possessió  
En la resolució del concurs s'indicarà allò que corresponga en relació amb el cessament i presa de possessió del lloc de treball, que hagen de formalitzar-se com a conseqüència d'aquell.   
Segon  
La comissió de valoració del present concurs estarà composta pels membres següents:   
Titulars:  
President:  
- Fernando Lliso Bartual, cap de l'Àrea de Coordinació del Llibre i Biblioteques, Conselleria de Cultura i Esport.  
Vocals:  
- Salvador Chapa Villalba, cap de Secció Inform. Bibliog. i Difusió Bibliotecària, Conselleria de Cultura i Esport.  
- Francesc Torres Faus, cap Secció d'Arxius, Conselleria de Cultura i Esport.  
- Asunción Atero Cigalat, cap Servei del Llibre i Biblioteques, Conselleria de Cultura i Esport.   
- Mª Jesús Martínez Lucas, representant de la Direcció General d'Administració Autonòmica.  
- Un representant del Sindicat CCOO.   
- Un representant del Sindicat UGT.  
- Un representant del Sindicat IGEVA.  
- Un representant del Sindicat CSIF.  
- Un representant del Sindicat STAPV-Iv.  
Vocal secretari:  
- Juan Carlos Gil Jaén, cap Servei Gestió Administrativa, Conselleria de Cultura i Esport.  
Suplents:  
President:  
- Rafael Coloma Ruiz, director de la Biblioteca Pública de València, Conselleria de Cultura i Esport.  
Vocals:  
- Joaquín Bernad Segarra, cap Servei Gestió Econòmica i Pressupostària, Conselleria de Cultura i Esport.  
- Carmen Latour Esquer, facultativa d'Arxius i Biblioteques, Conselleria de Cultura i Esport.  
- Juan Patricio Galiana Chacón, cap Secció d'Arxius, Conselleria de Cultura i Esport.  
- José Valmaña Buj, representant de la Direcció General d'Administració Autonòmica.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA.  
- Un representant del Sindicat CSIF.  
- Un representant del Sindicat STAPV-Iv.  
Vocal secretari:  
- Mª Soledad García de Torres, cap Secció Contractació, Conselleria de Cultura i Esport.  
La comissió de valoració podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.  
El funcionament de la comissió de valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Consell (DOCV número 3477, de 20 d'abril) i al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Tercer  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amnb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptar des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present Resolució.  
València, 17 de juliol de 2009.- El director general d'Administració Autonòmica: Pedro Javier García Ribot.  
ANNEX I  
Oficines públiques  
Alacant  
Direcció Territorial de la Conselleria de Justícia i Administracions Públiques  
Rambla Méndez Núñez, 41 (Torre Generalitat)  
03426 Alacant  
Telèfon: 710 214 896.  
Fax: 540 358 826.  
Telèfon Prop 012  
(829 292 980, per a telefonades des de fora de la Comunitat Valenciana)  
Castelló  
Direcció Territorial de la Conselleria de Justícia i Administracions Públiques  
Carrer Major, 78  
12684 Castelló de la Plana  
Telèfon: 558 787 081.  
Fax: 551 722 170.  
Telèfon Prop 012  
(547 629 763, per a telefonades des de fora de la Comunitat Valenciana)  
València  
Conselleria de Justícia i Administracions Públiques  
Oficina Prop  
Carrer Miquelet, 5  
46437 València  
Telèfon Prop 012  
(441 438 937, per a telefonades des de fora de la Comunitat Valenciana)